Deoksugung

Deoksugung, juga dikenali sebagai Gyeongun-gung, Istana Deoksugung, atau Istana Deoksu (Jawi: ‏ايستان دوكسو‎‎), ialah sebuah kompleks istana yang berdinding di Seoul yang didiami oleh anggota keluarga diraja Korea semasa monarki Joseon hingga pencerobohan Korea oleh Jepun pada tahun 1910. Ia salah satu daripada "Lima Istana Besar" yang dibina oleh raja-raja Dinasti Joseon. Bangunan-bangunannya mempunyai pelbagai gaya, termasuk beberapa kayu sedar Jepun asli, kayu bercat, dan stuko. Sesetengah bangunan dibina dari batu untuk meniru struktur istana barat. Di samping bangunan istana tradisional, terdapat juga taman-taman berhutan, patung Raja Sejong Agung dan Muzium Seni Nasional, yang mengadakan pameran istimewa. Istana ini terletak berhampiran Stesen Dewan Bandar Raya. Deoksugung, seperti "Lima Istana Besar" yang lain di Seoul, sengaja dimusnahkan semasa tempoh kolonial Korea. Pada masa ini, hanya satu pertiga daripada struktur yang ada sebelum penjajahan tersebut masih kekal. Istana Deoksugung adalah istimewa dari banyak-banyak istana di Korea. Ia mempunyai taman moden bergaya barat dan air pancut. Penukaran Pengawal Diraja, di depan Daehanmun (Gerbang), adalah acara yang sangat popular bagi banyak pelancong. Pengawal diraja bertanggungjawab membuka dan menutup pintu istana semasa Dinasti Joseon. Di luar istana pula terdapat jalan yang indah dengan dinding batu. Sejarah Deoksugung pada mulanya merupakan kediaman Putera Wolsan, kakanda Raja Seongjong. Kediaman ini menjadi 'istana' kerajaan semasa peperangan Imjin setelah semua istana lain dibakar pada tahun 1592 semasa peperangan Imjin. Raja Seonjo ialah raja Joseon pertama yang tinggal di istana ini. Raja Gwanghaegun ditabal di istana ini pada tahun 1608, dan menamakan semula Gyeongun-gung (경운궁, 慶 運 宮) pada tahun 1611. Selepas istana rasmi dipindahkan ke Changdeokgung yang dibina semula pada tahun 1618, ia digunakan sebagai istana tambahan selama 270 tahun dan dinamakan semula Seogung (Istana Barat). Pada tahun 1897, selepas kejadian Maharaja Gojong berlindung di bangunan perwakilan diplomatik Rusia, baginda kembali ke istana ini dan menamakannya semula sebagai Gyeongungung. Penambahan fasiliti muncul selepas kembalinya baginda. Selepas Maharaja Gojong menyerahkan takhta kepada Maharaja Sunjong, baginda terus tinggal di istana ini. Istana itu kemudiannya dinamakan Deoksugung, sebagai rujukan kepada harapan agar Maharaja Gojong panjang umur. Maharaja Gojong mangkat di Hamnyeongjeon. Muzium Seni Moden dan Kontemporari Kebangsaan, Cawangan Deoksugung Seni Amerika Latin : November 2008. Pengangkutan Pintu masuk Deoksugung terletak di 5-1 Geongdong-gil/Deoksugung-gil, Jung-gu. Stesen kereta api bawah tanah terdekat ialah Stesen Dewan Bandar Raya (Stesen # 132 pada Laluan 1, Stesen # 201 pada Laluan 2). Bibliografi Hoon, Shin Young (2008). The Royal Palaces of Korea: Six Centuries of Dynastic Grandeur (Hardback). Singapore: Stallion Press. ISBN 978-981-08-0806-8. Hoon, Shin Young (2008). The Royal Palaces of Korea: Six Centuries of Dynastic Grandeur (Hardback). Singapore: Stallion Press. ISBN 978-981-08-0806-8. Hoon, Shin Young (2008). The Royal Palaces of Korea: Six Centuries of Dynastic Grandeur (Hardback). Singapore: Stallion Press. ISBN 978-981-08-0806-8. Yoon, Jong-Soon (1992). Beautiful Seoul (Paperback). Seoul: Sung Min Publishing House. Galeri Rujukan Pautan luar Panduan rasmi dari Pentadbiran Warisan Budaya Istana Deoksu Deoksugung : Pelancongan rasmi Seoul City Panduan Seoul : Istana Deoksugung